LEOAICA TANARA, IUBIREA 


Nichita Stănescu a fost un poet, scriitor şi eseist român, ales post-mortem 
membru al Academiei Române si considerat atât de critica literară cât şi de publicul 
larg drept unul dintre cei mai de seamă scriitori pe care i-a avut limba română, pe 
care el însuşi o denumea „dumnezeiesc de frumoasă”. 


Neomodernismul este o orientare a anilor '60-'70 ce s-a manifestat si in 
literatura si aduce redescoperirea sensibilitatii creatoare, a emotiei estetice si 
innoirea limbajlui poetic dupa un deceniu in care literatura fusese cenzurata si 
ideologizata politic de catre regimul comunist din Romania acelei perioade. Nichita 
Stanescu alaturi de ceilalti poeti nemodernisti ai generatiei '60 precum Marin Sorescu 
sau Ana Blandiana, refac legaturile cu literatura poetica modernista interbelica. 


“Leoaica tanara, iubirea” face parte din al doilea volum al autorului, intitulat 
“O viziune a sentimentelor” si aparut in 1964, fiind o poezie neomodernista in care 
subiectivitatea, senzorialul si afectivitatea se impletesc cu puterea expresiva a 
limbajului, ambiguitatea sensurilor, subtilitatea metaforelor si ineditul imaginilor 
artistice. O caracteristica a poeziei neomoderniste este deschiderea textului spre 
interpretari multiple. Apartinand lirismului subiectiv deoarece prezinta marci 
lexico-gramaticale prin care se evidentiaza eul liric, precum verbe si pronume la 
persoana 1 singular si adjective posesibve la persoana |, poezia situeaza eul in centrul 
unui univers pe care il reconstruieste din temelii, intalnirea eului cu iubirea ca forta 
transfiguratoare a lumii favorizeaza dubla receptare a poeziei ca apartinand atat liricii 
erotice cat si ca fiind o arta poetica. 


Poezia este o arta poetica deoarece autorul isi exprima atat propriile 
convingeri despre aspectele esentiale ale artei literare contribuind la dezvoltarea 
acesteia cat si tema si viziunea despre lume din perspectiva unei estetici 
neomoderniste, sentimentul poetic fiind acela de contopire cu esenta lumii prin iubire. 


Atitudinea fiintei care intalneste iubirea, respectiv inspiratia poetica constituie 
tema poeziei. Potrivit autorului, atat iubirea cat si inspiratia poetica navalesc brusc si 
violent in spatiul sensibilitatii fiintei, modificand dimensiunile universului si implicit ale 
fiintei. Discursul liric se structureaza sub forma unei confesiuni: marturisirea propriei 
aventuri si descoperirea sentimenului. 


Motivul central al textului, care prin repetare devine laitmotiv este acela al 
leoaicei care simbolizeaza atat iubirea cat si poezia. 


Titlul defineste metaforic iubirea, respectiv poezia. Metafora explicita a iubirii 
imaginate ca o “leoaica tanara” propune o perspectiva atipica, socanta pentru 
cititorul de poezie clasica prin ideea de ferocitate pe care o induce. In “Logica ideilor 
vagi” autorul observa ca fiecare dintre simturile noastre cuprind doar o fasie de 
realitate iar literatura are ca scop incercarea de a acoperi zonele naturii 
neinregistrate senzorial. Din acest punct e vedere, intalnirea cu “leoaica” nu este 
altceva decat intalnirea cu poezia, metafora-titlu fiind metafora poeticitatii, astfel in 
acest caz iubirea avand sensul de muza. 


Incipitul reia titlul poeziei ca prim vers si din acest moment sugestia violentei 
este anulata iar sentimentul va fi situat in sfera de semnificatii a simbolului leului, 


respectiv putere, forta, agresivitate dar si eleganta si noblete, simbol care, prin 
feminizare, capata noi valente imbogatindu-se cu ideea de posesivitate, leoaica, prin 
latura ei materna, garanteaza perpetua regenerare iar senzualitatea, gratia si 
efemeritatea corespunzatoare varstei - “tanara” ating domeniul inspiratiei poetice al 
frumosului. 


Poezia este alacatuita din 3 strofe si 24 de versuri libere, inegale, cu rima 
aleatorie si ritm combinat in cadrul carora spontaneitatea si muzicalitatea reda fluxul 
ideilor. Eufonia versurilor sugereaza amplificarea starii de mirare urmata de starea de 
gratie. De asemenea , forma moderna reprezinta o eliberare de rigorile clasice, o cale 
directa de transmitere a ideilor si a sentimentelor poetice. Compozitional poezia are 
trei secvente lirice corespunzatoare celor trei strofe: 


Prima secventa surprinde momentul intalnirii bruste si dureroase a fiintei cu 
iubirea, respectiv inspiratia poetica, sub forma unei impresii provenite din universul 
cinegetic. Raporturile dintre vanator - leoaica si prada - eul, sunt multiple, atacul 
survine camufilarii si este urmat de seductie. 


A doua secenta prezinta o descriere cosmogonica a recreierii universului sub 
influenta transfiguratoare a iubirii. Nu este vorba doar de o reconfigurare ci de o 
reconstructie atat a universului exterior cat si a celui interior, al carei rezultat il 
reprezinta modificarea fundamentala a perceptiei omului, repsectiv poetului, asupra 
realitatii. Cercul reprezinta un simbol al perfectiunii ce are in centru eul creator. 


Ultima secventa concretizeaza efectele intalnirii cu iubirea, respectiv muza, 
fiinta umana fiind scoasa de sub legile fizicii si proiectata in eternitate. In procesul de 
recreare a lumii dupa legile iubirii, respectiv legile ceatiei poetice, este integrata si 
fiinta poetului. 


Simetria se realizeaza prin cele doua imagini ale iubirii — leoaica | inceputul si 
la sfarsitul textului poetic care coreleaza cu doua perceptii diferite ale eului asupra 
lumii ce sugereaza ca transformarea este totala si ireversibila. Opozitia se manifesta 
in cea de-a doua secventa poetica la nivelul metaforei fiintei - durerea muscaturii — si 
la nivelul universului devenit sferoid. 


Sursele expresivitatii si ale sugestiei se regasesc la fiecare nivel al 
limbajului poetic. Astfel, la nivel morfosintactic marcile lirismului subiectiv , formele 
pronumelui personal la persoana | singular, au un dublu efect, sustinand caracterul 
confesiv pe de-o parte si punctand sentimentul de uimire, starea de mirare a fiintei in 
fata intalnirii neasteptate pe de alta parte. La nivel morfo-sintactic se observa 
prezenta terminologiei concrete. Campul semantic al fiintei este realizat prin termeni 
si structuri lexicale cu valoare de simbol. Campul semantic al timpului este 
semnificativ prin trecerea repere precise spre nedefinit. Figurile de stil si imaginile 
artistice sunt puse in relatie cu un plan al existentei fiintei umane aflata in contact 
direct cu iubirea, respectiv poezia. 


Consider ca poezia “Leoaica tanara, iubirea” de Nichita stanescu este o arta 
poetica neomodernista apartinand lirismului subiectiv deoarece sunt prezente 
caracteristicile neomodernismului, limbajul fiind unul nou prin care este exprimata 
sensibilitatea, eul liric fiind situat in centrul unui univers construit de la zero iar 
sentimentele in legatura cu literatura sunt exprimate in poezie alaturi de tema si 
viziunea despre lume care potrivit autorului este una a iubirii, ambele fiind 


exteriorizate prin suprapunere, fiecare identificandu-se reciproc una cu cealalta si 
ambele reprezentand centrul universului. 


